
Rīgā 2023. gada 8. augustā (prot. Nr. 38 6. §)
Grozījumi Ministru kabineta 2021. gada 19. oktobra noteikumos Nr. 693 "Būvju vispārīgo prasību būvnormatīvs LBN 200-21"
Izdoti saskaņā ar Būvniecības likuma 5. panta pirmās daļas 3. punktu
· Izdarīt Ministru kabineta 2021. gada 19. oktobra noteikumos Nr. 693 "Būvju vispārīgo prasību būvnormatīvs LBN 200-21" (Latvijas Vēstnesis, 2021, 204. nr.) šādus grozījumus:
· 1. Izteikt 3.19. apakšpunktu šādā redakcijā:
· "3.19. lodžija – pārsegta, norobežota, fasādes plaknē iedziļināta ārtelpa antresolstāva, stāva pārseguma vai starpstāva līmenī, kurai ir nodrošināta piekļuve no iekštelpas;".
· 2. Papildināt 7.4. apakšpunktu aiz vārda "dzīvojamo" ar vārdiem "un publisko".
· 3. Aizstāt 14. punkta otrajā teikumā vārdus un skaitli "vismaz 3,5 metrus" ar vārdiem "otrā stāva līmenī".
· 4. Aizstāt 23. punkta ceturtajā teikumā vārdus un skaitli "vismaz 3,5 metru augstumā" ar vārdiem "otrā stāva līmenī".
· 5. Izteikt 34. punktu šādā redakcijā:
· "34. Publiskajās ēkās un publiskajās telpās, tai skaitā biroju ēkās un telpu grupās, un cita publiska lietošanas veida telpās, kuras atrodas ražošanas ēkās, kā arī publisko ēku teritorijā un daudzdzīvokļu dzīvojamo ēku teritorijā nodrošina piekļuvi cilvēkiem ar funkcionāliem traucējumiem, izmantojot patstāvīgai lietošanai piemērotus risinājumus. Vides pieejamības prasības var nepiemērot biroju telpām, ja to summārā platība ražošanas ēkās nepārsniedz 30 m2."
· 6. Svītrot 38. punktu.
· 7. Papildināt būvnormatīvu ar 50.8. apakšpunktu šādā redakcijā:
· "50.8. nokļūšanai liftā vai cēlējplatformā, ja nepieciešams, arī norādi par lifta vai pacēlāja izsaukuma pogas atrašanās vietu."
· 8. Papildināt 7. nodaļas nosaukumu pēc vārda "Lifti" ar vārdiem "un cēlējplatformas".
· 9.  Izteikt 80. punktu šādā redakcijā:
· "80. Liftu un cēlējplatformu skaitu un tehniskos rādītājus aprēķina atbilstoši būves funkcijai, projektēšanas uzdevumam, tajā noteiktajam lietotāju skaitam un maksimālajam lifta un cēlējplatformas gaidīšanas ilgumam."
· 10. Papildināt 81. punktu ar otro teikumu šādā redakcijā:
· "Publiskajās būvēs minimālie vertikālās cēlējplatformas izmēri ir 1,1 x 1,4 metri."
· 11. Papildināt 83. punktu ar otro teikumu šādā redakcijā:
· "Publiskajās būvēs vertikālās cēlējplatformas durvju vērtnes brīvais platums ir vismaz 0,9 metri."
· 12. Izteikt 117. punktu šādā redakcijā:
· "117. Otrās un trešās grupas publiskajās būvēs paredz vismaz vienu apmeklētājiem un darbiniekiem pieejamu higiēnas telpu, ne mazāku par 2,2 x 2,5 metri. Telpā paredz klozetpodu, bidē, izlietni, vietu 2 x 0,8 metri kušetei, spoguli, bērnu pārtinamo galdiņu. Higiēnas telpu var apvienot ar sanitārtehnisko telpu personām ar funkcionāliem traucējumiem. Ja vairākas otrās vai trešās grupas publiskās ēkas vienas zemes vienības robežās ir plānots izmantot kompleksa pakalpojuma sniegšanai (piemēram, zoodārza pakalpojumi, pludmales atpūtas komplekss ar kafejnīcu, inventāra noma un atrakciju trases pakalpojumi), uz visām šīm ēkām var paredzēt vienu higiēnas telpu. Attālums no tālākās šajā punktā minētās otrās vai trešās grupas publiskās ēkas ieejas vai izejas līdz higiēnas telpai nedrīkst pārsniegt 150 metrus."
· 13. Izteikt 119.5. apakšpunktu šādā redakcijā:
· "119.5. pods abās pusēs ir aprīkots ar roku balstiem, kas brīvajā poda pusē ir paceļami, uzstādīti 0,35 metri no poda centra, nodrošina divus atbalsta augstumus 0,6 metri un 0,9 metri virs grīdas un izvirzīti ne mazāk kā 0,60 metri no sienas;".
· 14. Papildināt 123.5. apakšpunktu pēc vārda "telpās" ar vārdiem "personām, kuras pārvietojas riteņkrēslos".
· 15. Papildināt 131. punktu pirms vārda "daudzdzīvokļu" ar vārdu "dažādu".

